ክትብል ትሓትት። "ዝተረፈ በስገዳድ ካብታ ሃገር ክወጽእ ክፍርም እንተዘይኮይኑ ናብ ማእሰርቲ ክዳጉንዎ'ዮም። ናብ ሞትን ስቅያትን ይኸይድ ስለዘሎ ኣብ መዋጥር'ዩ ዘሎ። ዘእዉየሉ ህዝቢ ይደሊ ኣሎ እዚ ስደተኛ" ትብል። ምንጪ ስእሊ, Asmite Merhatsyon ሽሕ'ኳ እቲ ስደተኛ ብዛዕባ እተን ክኸደን'ዩ ዝበሃላ ዘለዋ ሃገራት ሓበሬታ የብሉን እንተዘይተብሃለ፡ በሰላ እቲ በረኻታት ስደት ዘይሓወየሉ ሰብ ብዙሕ ስለዝኾነ ግና ኣኪብካ ምስዳድ ጽቡቕ ከምዘይኾነ ይዛረቡ። ኣብ ክሊ'ዚ ግና፡ ፍቓደይ ዘይመልእ ስደተኛ ዝጽበዮ "ሳህሮንዩም" ቤት ማእሰርቲ'ዩ ክትብል እስራኤል ኣጠንቂቓ'ያ። "ተንኮላት ክሳብ ክንደይ ይጠቓሉሉዎ ኣለዉ ንሪኦም ኣለና። ዝፈትወና ዘስረሐና ዝነበረ እስራኤላዊ ንመንግስቲ 16 ሚኢታዊት ግብሪ ክኸፍል ስለዝጀመረ፡ ሕጂ ካብ ሓደ ንጹህ ኤርትራዊ ዝቖጽር፡ ክልተ ጸዓዱ ክህልዉዎ ይመርጽ። ልዕሊ ሰለስተ ወርሒ ዝጸንሐ እንተረኺቦም፡ ንምንታይ ጸኒሕኻ ኢሎም ናብ ክሲ'ዮም ክኣትዉ" ይብል ሃይለ ዕጫ እቲ ስደተኛ እንታይ ክኸዉን ከምዝኽእል ንምግማት ከቢድ ከምዘይኾነ ብምምልኻት። ተጣበቕቲ ሰብኣዊ መሰላት ሆትላይን ንሰራሕተኛታትን ስደተኛታትን ኣብ እስራኤል ዝተብሃለ ትካል ተሓላቒ ሰብኣዊ መሰላትን ካልኦት ሲቪላዉያን ማሕበራት ገበርቲ ሰናይን፡ ከምኡ'ዉን ኣብ ጉዳይ ስደተኛታት ተጸዋዒ ዉድብ ሕቡራት መንግስታት ነቲ ዉሳነ ብምኹናን፡ እቲ ስጉምቲ ንህይወት ስደተኛታት ኣብ ሓደጋ ዘእቱን ኢ-ሰብኣዉን ከምዝኾነ ገሊጾም። ኣሳፍ ዝተብሃለ ጉጅለ ተጣባቒ ሰብኣዊ መሰላት ብወገኑ፡ እዚ ዉሳነ ንስደተኛታተት ዘስግእን ከቢድን'ዩ ክብል ኮኒኑዎ። ሰራሕተኛ ትካል ሓገዝ ስደተኛታትን ሓተትቲ ዕቑባን (ኣሳፍ) ኣዲ ድሮሪ ኣብርሃም ንቢቢሲ ከምዝገለጸቶ እተን ስደተኛታት ክቕበላ ምስ እስራኤል ዉዕል ፈሪመን ዝበሃላ ዘለዋ ሃገራት ኡጋንዳን ሩዋንዳን፡ ምስ እስራኤል ተሰማሚዐን በስገዳድ ንዝመጽኡ ስደተኛታት ክቕበላ ድየን?
